text: L'UBSA torna a respirar fora de la promoció (70 a 66) - Diari de Sant Adrià
  L'UBSA torna a respirar fora de la promoció (70 a 66)
  Els de Xavi Castillo van guanyar al Masnou i a falta de 3 jornades depenen d'ells mateixos per salvar-se
  L'UBSA va tallar la sèrie de 5 derrotes seguides a casa en vèncer al Masnou i torna a sortir de la promoció de descens.
  Els de Xavi Castillo van anar per darrere en el marcador gairebé tot el partit.
  El 0 a 7 inicial ja confirmava que el Masnou era l'equip que va dur la iniciativa, i tot i que els adrianencs van aconseguir posar-se per davant, van dilapidar amb facilitat les rendes que aconseguien.
  Tot i això, la igualtat de la primera part (36 a 38) es va mantenir a la represa tot i els errors i les imprecisions de tots dos equips.
  Així, l'UBSA va arribar un punt per sota al acabar el tercer quart, però va tenir el cap més fred en el tram final.
  Ivan Corrales, amb 20 punts i 22 de valoració va ser el més destacat, acompanyat de Roman Crespo i David Diaz, tots dos amb 19 de valoració.